
Text rozhodnutia
Súd: Krajský súd Bratislava Spisová značka: 5S/73/2013 Identifikačné číslo súdneho spisu: 1013200549 Dátum vydania rozhodnutia: 11. 02. 2014 Meno a priezvisko sudcu, VSÚ: Mgr. Helena Marcinkechová ECLI: ECLI:SK:KSBA:2014:1013200549.2 Uznesenie Krajský súd v Bratislave v právnej veci žalobcu: Podielnicke družstvo DUNAJ, Vývojová 852, Bratislava - Rusovce, IČO: 00 190 667, zastúpený: AK JUDr. Matúš Meheš s.r.o., Nevädzova 6C, 821 01 Bratislava, proti žalovanému: Okresný úrad Bratislava, Pozemkový a lesný odbor, Trenčianska 55, 821 09 Bratislava, o preskúmanie zákonnosti rozhodnutia Obvodného pozemkového úradu v Bratislave č. 6556/12/479/10/MSO zo dňa 25.01.2013, takto r o z h o d o l : Súd opravuje záhlavie rozsudku č.k. 5S 73/2013-58 zo dňa 12.11.2013 tak, že toto správne znie: Krajský súd v Bratislave v senáte zloženom z predsedníčky senátu JUDr. Viery Šebestovej a členiek senátu JUDr. Dáši Filovej a JUDr. Anny Peťovskej, PhD., v právnej veci žalobcu: Podielnicke družstvo DUNAJ, Vývojová 852, Bratislava - Rusovce, IČO: 00 190 667, zastúpený: AK JUDr. Matúš Meheš s.r.o., Nevädzova 6C, 821 01 Bratislava, proti žalovanému: Okresný úrad Bratislava, Pozemkový a lesný odbor, Trenčianska 55, 821 09 Bratislava, o preskúmanie zákonnosti rozhodnutia Obvodného pozemkového úradu v Bratislave č. 6556/12/479/10/MSO zo dňa 25.01.2013, takto o d ô v o d n e n i e : Pri písomnom vyhotovení rozsudku č.k. 5S 73/2013-58 zo dňa 12.11.2013 došlo k pisárskej chybe, keď v záhlaví rozsudku bol ako žalovaný nesprávne označený Obvodný pozemkový úrad v Bratislave, ktorý síce vydal napadnuté rozhodnutie, ale tento s účinnosťou od 1.10.2013 bol zrušený zákonom č. 180/2013 Z.z. o organizácií miestnej štátnej správy, pričom pôsobnosť obvodných pozemkových úradov prešla na okresné úrady. Právnym nástupcom zaniknutého Obvodného pozemkového úradu v Bratislave a žalovaným tak je Okresný úrad Bratislava. Podľa § 164 O. s. p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd v súlade s vyššie uvedenými skutočnosťami svoje rozhodnutie opravil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. .

